Document ID: 31986R0766

*****
ΚΑΝΟΝΙΣΜΟΣ (ΕΟΚ) αριθ. 766/86 ΤΗΣ ΕΠΙΤΡΟΠΗΣ
της 14ης Μαρτίου 1986
που τροποποιεί τον κανονισμό (ΕΟΚ) αριθ. 2913/85 όσον αφορά την ημερομηνία ενεργοποιήσεως των αγορών στην παρέμβαση στην Ισπανία στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 90,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6 παράγραφος 5 στοιχείο γ),
τον κανονισμό (ΕΟΚ) αριθ. 1308/85 του Συμβουλίου της 23ης Μαΐου 1985 που καθορίζει, για την περίοδο εμπορίας 1985/86, την τιμή προσανατολισμού και την τιμή παρεμβάσεως των χονδρών βοοειδών (3), και ιδίως το άρθρο 3 σημείο 5,
Εκτιμώντας:
ότι ο κανονισμός (ΕΟΚ) αριθ. 2913/85 της Επιτροπής της 18ης Οκτωβρίου 1985 που καθορίζει τις τιμές αγοράς στην παρέμβαση των πισινών τετάρτων στον τομέα του βοείου κρέατος που ισχύουν από τις 21 Οκτωβρίου 1985 (4), όπως τροποποιήθηκε τελευταία από τον κανονισμό (ΕΟΚ) αριθ. 611/86 (5), επέτρεψε την αγορά στην παρέμβαση πισινών τετάρτων στην Κοινότητα στη σύνθεσή της στις 31 Δεκεμβρίου 1985· ότι η διαπίστωση των τιμών αγοράς στην Ισπανία απέδειξε ότι οι όροι που αναφέρονται στο άρθρο 3 παράγραφος 1 του κανονισμού (ΕΟΚ) αριθ. 1308/85 πληρούνται επίσης σ' αυτό το κράτος μέλος· ότι θα πρέπει, συνεπώς, να επιτραπεί η αγορά στην παρέμβαση αυτών των προϊόντων και να προσαρμοσθεί ο κανονισμός (ΕΟΚ) αριθ. 2913/85 κατ' αυτή την έννοια· ότι, έχοντας υπόψη την κατάσταση της αγοράς σ' αυτό το κράτος μέλος, και προκειμένου να διευκολυνθεί το πέρασμα από το καθεστώς παρεμβάσεως στην Ισπανία στο κοινοτικό καθεστώς, είναι απαραίτητο να επισπευσθεί η ενεργοποίηση της ανωτέρω ημερομηνίας ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αρχή της παραγράφου 1 του άρθρου 1 του κανονισμού (ΕΟΚ) αριθ. 2913/85 αντικαθίστανται από το ακόλουθο κείμενο:
«Από τις 21 Οκτωβρίου 1985 όσον αφορά την Ισπανία, από τις 17 Μαρτίου 1986, . . . .».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαρτίου 1986.

Labels: 3
18